PAGE  

Z A P I S N I K

8. sjednice Vijeća Mjesnog odbora Mašićeva, održane 27. siječnja 2026. u objektu Mjesnog odbora Mašićeva, Trg Vlaha Bukovca 3, s početkom u 18:00 sati

Nazočni članovi Vijeća: Bojan Nonković, Slaven Didović, Branka Bilović-Malla, Draga Pešut i Martina Žigmund
Odsutni članovi Vijeća: Zvonimir Jurić, Ivana Vuković Brinar
Predsjedava: Bojan Nonković, predsjednik Vijeća.
Zapisnik vodi: Bojan Nonković

Predsjednik konstatira da je nazočno 5 od 7 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.
Bez rasprave, Vijeće prihvaća tekst Zapisnika 7. sjednice, jednoglasno. 
Na prijedlog predsjednika Vijeće jednoglasno utvrđuje 
D N E V N I   R E D
1. Prijedlog programa rada Mjesni odbor Mašićeva za 2026.
            Predlagatelj: Predsjednik Vijeća Mjesnog odbora Mašićeva

2. Prijedlog zaključka o povremenom korištenje prostora Mjesnog odbora Mašićeva za STEAM radionice u  2026. godini – donošenje
            Predlagatelj: Predsjednik Vijeća Mjesnog odbora Mašićeva

3. Pitanja, prijedlozi i obavijesti

Ad 1. Prijedlog programa rada Mjesni odbor Mašićeva za 2026.
Članovi Vijeća primili su pisani materijal uz poziv.

Predsjednik usmeno informira nazočne o predmetu rasprave i odlučivanja.  
Nakon provedene rasprave Vijeće većinom glasova sa 4 ZA ( Bojan Nonković, Draga Pešut, Branka Bilović-Malla, Martina Žigmund), 1 PROTIV (Slaven Didović) donosi

                                                        PROGRAM  RADA  

                VIJEĆA  MJESNOG  ODBORA  MAŠIĆEVA  ZA  2026. GODINU

(Program rada se prilaže ovom zapisniku i njegov je sastavni dio.)

Ad 2. Prijedlog zaključka o povremenom korištenje prostora Mjesnog odbora Mašićeva za STEAM radionice u  2026. godini – donošenje
Članovi Vijeća primili su pisani materijal uz poziv.

Predsjednik usmeno informira nazočne o predmetu rasprave i odlučivanja.

Nakon provedene rasprave Vijeće jednoglasno donosi 
Z A K L J U Č A K

o korištenju prostora MO Mašićeva za period od 
24. siječnja 2026. do 31. prosinca 2026. godine
(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti
Sjednici prisustvuje predsjednik stanara u Božidarevićevoj 9 Saša Šmimator koji predlaže Vijeću da se uredi plato i dječje igralište iznad garaža između dva nebodera u Božidarevićevoj. Vijeće je podržalo inicijativu i preuzelo da ispita mogućnost uređivanja i imovinsko pravnih odnosa na predmetnoj lokaciji.
Vijeće je raspravljalo o organizaciji dežurstava, na prostorije MO objavit će se informacije o kontaktu s Vijećem i vremenima dežurstava.

Vijećnik Didović predlaže da se po uzoru na druge europske gradove tiskaju plakati koji bi upozoravali građane da vode računa o izmetu svojih kućnih ljubimaca. Predsjednik Nonković predložit će nadležnom Gradskom uredu tiskanje ovakvih plakata koji bi se distribuirali mjesnim odborima.
Nakon konstatacije da je dnevni red iscrpljen, predsjednik Vijeća Mjesnog odbora Mašićeva zaključuje sjednicu Vijeća.
KLASA: 024-08/26-003/226
URBROJ: 251-13-11-5/015-26-2
Zagreb, 27. siječnja 2026.

Sjednica završila u  19:00 sati.

Zapisnik sastavila: Pavica Zelić
Predsjednik Vijeća

Mjesnog odbora Mašićeva

Bojan Nonković

Na temelju članka 99. stavka 1. točke 7. Statuta Grada Zagreba (Statut Grada Zagreba (23/16, 2/18, 23/18, 3/20, 3/21, 11/21 - pročišćeni tekst i 16/22) i članka 15. stavka 1. točka 7. Pravila Mjesnog odbora Mašićeva, Vijeće Mjesnog odbora Mašićeva na 8. sjednici, 27. siječnja 2026. godine, donijelo je
                                            PPP               

                                                        PROGRAM  RADA  

                VIJEĆA  MJESNOG  ODBORA  MAŠIĆEVA  ZA  2026. GODINU

      Vijeće Mjesnog odbora Mašićeva će tijekom 2026. godine ispunjavati zadaće i obveze određene Statutom grada Zagreba i Pravilima Mjesnog odbora Mašićeva, a u skladu sa pozitivnim zakonskim propisima i Poslovnikom o radu Vijeća Mjesnog odbora Mašićeva i to slijedom niže navedenog:

1. Donijeti Financijski plan Mjesnog odbora Mašićeva za 2027. godinu

2. Donijeti Plan malih komunalnih  akcija Mjesnog odbora Mašićeva za 2027. godinu

3. Donijeti Zaključak o obavljanju komunalne djelatnosti održavanja nerazvrstanih cesta na području Mjesnog odbora Mašićeva za 2027. godinu

4. Donositi zaključke o korištenju prostora Mjesnog odbora Mašićeva

5. Donijeti Plan potreba za aktivnostima, programima i projektima unapređenja kvalitete života građana Mjesnog odbora Mašićeva u 2027. godini

6. Donijeti Izvješće o izvršenju financijskog plana Mjesnog odbora Mašićeva u 2025. godini

7. Donijeti Program rada Vijeća Mjesnog odbora Mašićeva za 2026. godinu

8. Donijeti Izvješće o radu Vijeća Mjesnog odbora Mašićeva za 2025. godinu

9. Pratiti realizaciju komunalnih akcija koje su uvrštene u Plan malih komunalnih aktivnosti za 2026. godinu

10. U suradnji s Vijećem Gradske četvrti Maksimir pokrenuti zajedničku inicijativu usmjerenu ka jačanju mjesne samouprave

11. Brinuti o zelenim površinama i posebnostima Mjesnog odbora Maksimir

12. U suradnji s Vijećem Gradske četvrti Maksimir uskladiti rad i realizaciju akcija na          području Mjesnog odbora Maksimir

13. Surađivati sa vijećima susjednih mjesnih odbora

14. Redovito održavati sjednice Vijeća

15. Kontaktirati s građanima

16. Redovito održavati dežurstva i omogućiti građanima da iznesu svoje probleme i sugestije.

 
Cilj je veća uključenost građana u rad Mjesnog odbora Mašićeva i bolja komunikacija s članovima Vijeća Gradske četvrti Maksimir i predstavnicima Gradskog ureda nadležnog za poslove mjesne samouprave te zajedničko rješavanje problema i potreba građana.

KLASA : 024-08/26-003/226

URBROJ: 251-13-11-5/015-26-3

Zagreb, 27. siječnja 2025. 





Predsjednik Vijeća

Mjesnog odbora Mašićeva

Bojan Nonković              
Na temelju članka 15. stavka 1. Pravila Mjesnog odbora Mašićeva, Vijeće Mjesnog odbora Mašićeva na 8. sjednici, 27. siiečnja 2026., donijelo je

Z A K L J U Č A K

o korištenju prostora MO Mašićeva za period od 24. siječnja 2026. do 31. prosinca 2026. godine

1. Vijeće Mjesnog odbora Mašićeva odobrava korištenje prostora MO Mašićeva, 
a. Trg Vlaha Bukovca 3, u navedenom periodu po slijedećem rasporedu:
	DAN
	    DVORANA

	SUBOTA
	STEAM radionice od 10:45 do 11:30 sati; 24.1., 14.2., 21.2., 7.3., 21.3., 18.4., 25.4., 9.5., 16.5., 6.6., 13.6., 20.6., 12.9., 26.9., 17.10., 24.10., 14.11., 28.11., 5.12., 12.12. 2026.


2. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Maksimir izdat će odobrenje o korištenju, a u skladu s ovim zaključkom.

KLASA: 024-08/26-003/226

URBROJ: 251-13-11-5/015-26-4
Zagreb, 27. siječnja  2026.

Predsjednik

Vijeća Mjesnog odbora

    Mašićeva  
               
                                                  

                    Bojan Nonković

